**Studenac otvorio četvrti krug prijava za dodjelu donacija neprofitnim organizacijama i udrugama**

*U tijeku su prijave za donacije u sklopu projekta „Korak bliže zajednici“ kojim Studenac podržava programe koji pridonose pozitivnim promjenama*

**Omiš, 01. 07.2022.** – Studenac, jedan od vodećih maloprodajnih lanaca u Hrvatskoj te lanac s najvećim brojem prodavaonica otvorio je četvrti krug prijava za donacije u sklopu svojeg projekta „Korak bliže zajednici“. Poziv na prijavu je otvoren svim neprofitnim organizacijama i udrugama iz Hrvatske koje svojim radom doprinose unaprjeđenju kvalitete života i općoj društvenoj koristi svojoj zajednici, a prijave se zaprimaju putem obrasca na web stranici Studenca – [Korak bliže zajednici](https://www.studenac.hr/korak-blize-zajednici) od 1. srpnja do kraja mjeseca.

Projekt „Korak bliže zajednici“ Studenac je pokrenuo u listopadu 2021. godine kako bi financijskom potporom u obliku bonova Studenca podržao humanitarne, zdravstvene, socijalne, sportsko-rekreativne i ostale programe koji doprinose dobrobiti i unaprjeđenju života svoje zajednice.

„Zadovoljstvo nam je i ovaj put pozvati neprofitne organizacije i udruge da se sa svojim hvalevrijednim programima kojima donose pozitivne promjene u društvu priključe našem projektu „Korak bliže zajednici“. Prijave se zaprimaju do kraja srpnja, a stručni tim Studenca će prema jasno postavljenim kriterijima odabrati dobitnike donacija. I ovoga puta doniramo ukupno 100.000 kuna u bonovima Studenca čime njegujemo i razvijamo društveno odgovorno poslovanje i dobrosusjedski karakter brinući o zajednici u kojoj živimo i radimo“, izjavila je **Nina Mimica, direktorica marketinga Studenca.**

U dosadašnja tri provedena kruga, projekt „Korak bliže zajednici“ donirao je ukupno 300.000 kuna za trideset odabranih neprofitnih organizacija. Do kraja godine Studenac će provesti još jedan natječaj te će ukupna vrijednost donacije do kraja 2022. godine dosegnuti pola milijuna kuna!

Projekt „Korak bliže zajednici“, kreiran prema ciljeva Ujedinjenih naroda koji se odnose na iskorjenjivanje gladi, promociju zdravog života te blagostanja za ljude svih generacija, jedan je od projekata društveno odgovornog poslovanja Studenca.

Više o projektu i načinima prijave dostupno je na poveznici [Korak bliže zajednici](https://www.studenac.hr/korak-blize-zajednici).

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima Pemo, Kordun, Duravit i lanac Lonia te je sada prisutan u 16 županija i Zagrebu. Studenac trenutačno zapošljava više od 5500 djelatnika, ima više od 1000 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).